劉雲會

劉雲會  ， 字際臣 ， 河南長垣縣苗寨鄉人 ， 清末將領 ， 武進士及第 。 劉雲會自幼聰慧好學 ， 因太平軍北伐 ， 未竟學業 ， 於是棄文從武 ， 隨名師學習搏擊及大槍小六合法 。 同治九年 （ 1870年 ） 中式武舉 ， 同治十三年 （ 1874年 ） 一甲第三名進士 ， 授御前花翎侍衛 。 不久 ， 出任山東濟南守營參將 ， 署沂州營副將 。 光緒十八年 （ 1892年 ） ， 補撫院中軍參將 。 光緒二十三年 （ 1897年 ） ， 入貢院總查場務 ， 賞二品頂戴 。 光緒二十七年 （ 1901年 ） ， 署沂州協鎮 。 光緒二十九年 （ 1903年 ） ， 回任參將 。 宣統元年 （ 1909年 ） ， 任山東臨清協鎮副將 。 民國元年 （ 1912年 ） 告歸 。 劉雲會在山東任職三十餘年 ， 恪盡職守 。 歸裏後 ， 躬耕教讀 。 年逾七旬 ， 仍能騎射 。 民國五年 （ 1916年 ） ， 大總統黎元洪特授將軍府際威將軍 ， 堅辭不就 。 民國十三年 （ 1924年 ） 染瀉疾卒 ， 享年八十 。